Source: http://www.vidina.sk/samosprava/zasadnutia-obecneho-zastupitelstva/zasadnutie-zo-dna-15122009-40.html
Timestamp: 2018-05-23 01:35:32+00:00

Document:
Zasadnutia Obecného zastupiteľstva - Zasadnutie zo dňa 15.12.2009 - Oficiálne stránky obce Vidiná
Zasadnutia Obecného zastupiteľstva - Zasadnutie zo dňa 15.12.2009
Pozývame Vás na zasadnutie OZ, ktoré sa bude konať
dňa 15.12.2009 (utorok) so začiatkom o 17.00 hod
v zasadačke kultúrneho domu vo Vidinej.
1. Otvorenie, voľba návrhovej komisie a určenie overovateľov zápisnice
2. Správa o činnosti OR od posledného zasadnutia, kontrola uznesení, správy z kontroly.
3. Návrh plánu kontrolnej činnosti na 1. polrok 2010 – predkladá hlavný kontrolór
4. Návrh VZN č. 1/2010 o miestnych daniach a miestnom poplatku za KO a DSO - schválenie
5. Návrh VZN č. 2/2010 o výške príspevku za pobyt dieťaťa v MŠ a o výške príspevku na čiastočnú úhradu nákladov a podmienky úhrady v školskej jedálni – schválenie
6. Návrh VZN č. 3/2010 o poskytovaní sociálnych služieb, o spôsobe a výške úhrad za sociálne služby - schválenie
7. Návrh Rokovacieho poriadku Obecnej rady v obci Vidiná - schválenie
8. Výkup pozemkov – futbalové ihrisko
9. Návrh rozpočtu na rok 2010 a výhľad na rok 2011, 2012 - schválenie
10. Odmena hlavnému kontrolórovi - schválenie
11. Odmena poslancom za rok 2009 - schválenie
13. Interpelácia poslancov
15. Návrh na uznesenie – uznesenie
Vo Vidinej dňa 10.12.2009
Vladimír Ragač v.r. starosta obce
konaného dňa 15.12.2009
Uznesenie č. 75/2009 zo dňa 15.12.2009
I.	SCHVAĽUJE a)	program obecného zastupiteľstva b)	návrhovú komisiu v zložení: Mgr. Martina Kamenská, Milan Šulek, Ing. Mária Legíňová
Overovateľov zápisnice: Štefan Kocúr, Bc. Drahomíra Kuceková
Vo Vidinej dňa : 15.12.2009
K bodu 2. Správu o činnosti OR od posledného zasadnutia, kontrola uznesení, správy z kontroly
Uznesenie č. 76/2009 zo dňa 15.12.2009
I.	BERIE NA VEDOMIE Informatívnu správu hlavnej kontrolórky
II. UKLADÁObecnému úradu predložiť písomné vyhodnotenie nájomnej zmluvy Ambrošovej Kataríny a AAA auto do budúceho zasadnutia Obecného zastupiteľstva
K bodu 3. Plán kontrolnej činnosti na 1. polrok 2010
Uznesenie č. 77/2009 zo dňa 15.12.2009
Plán kontrolnej činnosti hlavného kontrolóra na I. polrok 2010 bez pripomienok
K bodu 4. Návrh všeobecne záväzného nariadenia č. 1/2010 o miestnych daniach a miestnom poplatku za komunálny odpad a drobný stavebný odpad.
Uznesenie č. 78/2009 zo dňa 15.12.2009
a) Všeobecne záväzného nariadenia č. 1/2010 o miestnych daniach a miestnom poplatku za komunálny odpad a drobný stavebný odpad s nasledovnými pripomienkami:
1. Za nadpis Všeobecne záväzné nariadenie obce Vidiná doplniť „o miestnych daniach a miestnom poplatku za komunálne odpady a drobné stavebné odpady“, aby bolo hneď jasné o aké VZN ide.
2. V § 4 ods. 1 písm. a) až g) a § 5 ods. 1 doplniť sadzby o jednu nulu na konci, aby bol dodržaný zákon, nakoľko sadzba musí byť uvádzaná na tri desatinné miesta.
3. § 25 – Vrátenie poplatku ods. 1 nahradiť týmto textom:„Ak poplatník zapojený do systému množstvového zberu uhradil obci vyšší poplatok, ako bol povinný uhradiť, obec vráti vzniknutý rozdiel do 60 dní od skončenia obcou určeného obdobia, za ktoré bol poplatok uhradený a to len poplatníkom – fyzickým osobám, ktorí si v obci zrušili trvalý pobyt alebo poplatníkom právnickým osobám a podnikateľom, ktorí v obci prestali podnikať. Poplatok obec vráti v hotovosti z pokladne, poštovou poukážkou alebo pripísaním na účet poplatníka.“
4. V § 26 ods. 1 vypustiť poslednú vetu „Poplatok za vrecia navyše je stanovený vo výške 0,16 eur za jedno vrece.“ Tento poplatok nepatrí do VZN o miestnych daniach a miestnom poplatku za KO a DSO ale do úhrad za služby.
5. V § 26 ods. 2 vypustiť poslednú vetu „ Ak pri odbere takýchto čiernych PVC vriec vznikne rozdiel v už zaplatenom poplatku za určené obdobie, tento rozdiel sa pripočíta v „Dohode“ na nasledujúce určené obdobie.
Vo Vidinej dňa: 15.12.2009
K bodu 5. Návrh všeobecne záväzného nariadenia č. 2/2010 o výške príspevku za pobyt dieťaťa v materskej škole, o výške príspevku na čiastočnú úhradu nákladov a podmienky úhrady v školskej jedálni.
Uznesenie č. 79/2009 zo dňa 15.12.2009
a) Všeobecne záväzného nariadenia č. 2/2010 o výške príspevku za pobyt dieťaťa v materskej škole, o výške príspevku na čiastočnú úhradu nákladov a podmienky úhrady v školskej jedálni.
a) upraviť čl. 3 bod 5 – príspevok uhrádza zákonný zástupca od 20. do 30 dňa predchádzajúceho mesiaca
b) v čl. 1 bod 2 doplniť v adrese Materskej školy: Riečna č. 27
K bodu 6. Návrh všeobecne záväzného nariadenia č. 3/2010 o poskytovaní sociálnych služieb, o spôsobe a výške úhrad za sociálne služby
Uznesenie č. 80/2009 zo dňa 15.12.2009
a) Návrh všeobecne záväzného nariadenia č. 3/2010 o poskytovaní sociálnych služieb, o spôsobe a výške úhrad za sociálne služby, s pripomienkami v prílohe č. 3 výška úhrady za hodinu opatrovateľskej služby 0,50 Eura.
K bodu 7. Návrh Rokovacieho poriadku Obecnej rady v obci Vidiná
Uznesenie č. 81/2009 zo dňa 15.12.2009
K bodu 8. Kúpa pozemkov pri futbalovom ihrisku
Uznesenie č. 82/2009 zo dňa 15.12.2009
kúpu nehnuteľností – pozemkov pri futbalovom ihrisku – nachádzajúcich sa v katastrálnom území a Obci Vidiná od p. Jána Macku, rod. Macku, nar. 01.07.1924, trvale bytom Zvolenská 79/157, Vidiná, PSČ 985 59, zapísaných na:-	LV č. 6069 ako parc. „E“ KN č. 470/5 – trvalé trávne porasty o výmere 68 m2 vedené v 1/2, t.j. 34 m2,-	LV č. 5780 ako parc. „E“ KN č. 490/8 – trvalé trávne porasty o výmere 101 m2 vedené v 48/180, t.j. 26,90 m2,-	LV č. 5780 ako parc. „E“ KN č. 490/12 – trvalé trávne porasty o výmere 23 m2 vedené v 48/180, t.j. 6,1 m2,-	LV č. 5847 ako parc. „E“ KN č. 490/5 – trvalé trávne porasty o výmere 163 m2 vedené v 4/20, t.j. 32,6 m2,-	LV č. 5847 ako parc. „E“ KN č. 490/9 – trvalé trávne porasty o výmere 30 m2 vedené v 4/20, t.j. 6 m2za 1,66 Eur za 1 m2, t.j. 175,30 Eur za 105,6 m2, slovom Jednostosedemdesiatpäť Eur a Tridsať Centov.
Vladimír Ragač	starosta obce K bodu 9. Rozpočet Obce Vidiná na rok 2010 a výhľad na roky 2011 a 2012
Uznesenie č. 83/2009 zo dňa 15.12.2009
a) Dôvodovú správu k Návrhu rozpočtu Obce Vidiná na rok 2010 a výhľad na roky 2011 a 2012
b) Odborné stanovisko hlavného kontrolóra Obce Vidiná k návrhu rozpočtu Obce Vidiná na rok 2010 a výhľad na roky 2011 a 2012
c) Návrhy rozpočtov Obce Vidiná na roky 2011 a 2012
a) Vyrovnaný rozpočet Obce Vidiná na rok 2010 vo výške 1 316 832,00 EUR bez pripomienok
K bodu 10. Odmena hlavnému kontrolórovi
Uznesenie č. 84/2009 zo dňa 15.12.2009
odmenu hlavného kontrolóra Obce Vidiná za rok 2009 vo výške 20 % celoročného platu
K bodu 11. Odmena poslancom za rok 2009
Uznesenie č. 85/2009 zo dňa 15.12.2009
Rozdelenie odmien poslancom Obecného zastupiteľstva v sume 1 700 EUR podľa účasti na zasadnutiach Obecného zastupiteľstva a vyčleniť z toho sumu pre redakčnú radu za podmienok ako iné komisie.
Výpočet celkovej sumy na mimoriadnu odmenu poslancov, členov komisií a členov redakčnej rady:
5.477,00	rozpočtovaná suma (01.1.1.6 637 026)	- 2.868,00	mesačná odmena zástupcu starostu (239,00 x 12)	2.609,00	- 0.597,60	odmeny poslancov za rok 2009 za účasť na zasadnutí obecného zastupiteľstva a obecnej rady do 11.12.2009	2.011,40	- 0.311,40	rezerva na decembrové zasadnutie obecného zastupiteľstva a rezerva na vyplatenie odmien členom komisií za zasadnutia v roku 2009	1.700,00	mimoriadna odmena poslancov
K bodu 12. Rokovanie o odmene starostovi obce za rok 2009
Uznesenie č. 86/2009 zo dňa 15.12.2009
Odmenu starostovi obce za rok 2009
Mgr. Martina Kamenská,Milan Šulek,ng. Mária Legíňová
Z á p i s n i c azo zasadnutia Obecného zastupiteľstva vo Vidinejkonaného dňa 15.12.2009
Ospravedlnení: Ing. Želmíra Kolimárová,
Neospravedlnení: Ing. Milan Černok
Návrhová komisia: Ing. Mária Legíňová, Milan Šulek, Mgr. Martina Kamenská
Overovatelia zápisnice: Štefan Kocúr, Bc. Drahomíra Kuceková
Rokovania otvoril a prítomných privítal starosta obce. Konštatoval, že Obecné zastupiteľstvo je uznášaniaschopné, je prítomných 7 poslancov z 9, Ing. Kolimárová sa ospravedlnila. Starosta oznámil návrh programu rokovania prítomným. Opýtal sa prítomných na pripomienky. Ing. Veliká navrhuje doplniť za bodom 11 bod pod poradovým č. 12 a názvom Rokovanie o odmene starostu obce. Nikto z poslancov nemal pripomienky. Starosta dal hlasovať za doplnení program. Do návrhovej komisie starosta obce navrhol Ing. Legíňovú, Šuleka, Mgr. Kamenskú. Za overovateľov zápisnice určil Bc. Kucekovú a p. Kocúra.
ZA - Mgr. Kamenská, Kocúr, Bc. Kuceková, Ing. Legíňová, Ing. Predajnianska, Šulek, Ing. VelikáPROTI -	0ZDRŽAL SA -	0
ZA - Kocúr, Bc. Kuceková, Ing. Predajnianska, Ing. VelikáPROTI -	0ZDRŽAL SA -	Šulek, Ing. Legíňová, Mgr. Kamenská
Bolo prijaté uznesení č. 75/2009
2.	Správa o činnosti OR od posledného zasadnutia, kontrola uznesení, správy z kontroly
Starosta prečítal prítomným správu o činnosti Obecnej rady od posledného zasadnutia Obecného zastupiteľstva, kontrolu uznesení a správu hlavného kontrolóra. Správa bola doručená s pozvánkou vopred. Obecné zastupiteľstvo zobralo správu na vedomie. Ing. Legíňová sa zaujímala o nedodržiavanie nájomného. Hlavný kontrolór spresnil, že sa jedná o spoločnosť AAA Auto a o p. Dobiášovú. Starosta pripomenul poslancom, že problém so spoločnosťou AAA Auto je v riešení, ale nakoľko právne právnej oddelenie sa nachádza v Českej republike, tak tento proces je zdĺhavý. Ing. Predajniaska žiadala doložiť do budúceho zastupiteľstva písomné vyhodnotenie nájomných zmlúv s p. Ambróšovou Katarínou a spoločnosťou AAA Auto.
Bolo prijaté uznesení č. 76/2009
3.	Návrh plánu kontrolnej činnosti na 1. polrok 2010
Tento návrh predkladal hlavný kontrolór obce. Starosta odovzdal slovo hlavnému kontrolórovi. Materiál bol doručený vopred. Hlavný kontrolór sa zaujímal o pripomienky. Nikto nemal pripomienky k návrhu kontrolnej činnosti.
Hlasovanie za plán kontrolnej činnosti na 1. polrok 2010:
Bolo prijaté uznesení č. 77/2009
4.	Návrh VZN č. 1/2010 o miestnych daniach a miestnom poplatku za KO a DSO
Starosta informoval prítomných o návrhu VZN 1/2010, ktoré je nutné aktualizovať a poplatky zaokrúhliť. V minulom roku sa nesmelo pri prechode na euro zaokrúhľovať. V návrhu sa počíta so zvýšením za 1 L odpadu o 0,0016 Eura. Pri daniach za pozemky sa v návrhu počíta so zvýšením za 1 m2 o 0,04 % a ostatné sadzby sa zaokrúhlili na celé centy. P. Kocúr sa zaujímal, či obec teraz dopláca za vývozy odpadu. Starosta zdôvodnil, že zvýšenie je aj kvôli veľkoobjemovým kontajnerom, nakoľko sa v minulom roku vyvážali veľkoobjemové kontajnery 2 krát a tento rok 4 krát. Toto zvýšenie si vyžiadali aj zvýšené požiadavky občanov. Starosta upozornil, že v budúcom roku Mepos chce riešiť dodatkom zmluvy inflačné, a mýtne náklady. Spomínané zvýšenie sa týka o 0,02 Eura. Ing. Veliká a Ing. Predajnianska upozornili na problém s veľkoobjemovými kontajnermi, ktoré sú umiestnené aj v cintorínoch, nakoľko občania ich hneď zaplnia. Ing. Predajnianska sa zaujímala o pripomienky občanov. P. Koristeková upozornila, že tým občanom je ona, na základe účasti na školení navrhnuté VZN pripomienkovala. Ing. Končošová pripomenula, že bývalo zvykom, kedy sa týmto VZN sa ruší predchádzajúce.
Hlasovanie za VZN č. 1/2010 o miestnych daniach a poplatkoch za KO a DSO
ZA - Mgr. Kamenská, Bc. Kuceková, Ing. Legíňová, Ing. Predajnianska, Šulek, Ing. VelikáPROTI -	0ZDRŽAL SA -	Kocúr
Bolo prijaté uznesení č. 78/2009
5.	Návrh VZN č. 2/2010 o výške príspevku za pobyt dieťaťa v MŠ a o výške príspevku na čiastočnú úhradu nákladov a podmienky úhrady v školskej jedálni
Starosta informoval prítomných o návrhu VZN 2/2010, v ktorom sa zaokrúhľuje poplatok za pobyt dieťaťa v materskej škole na sumu 5,00 Eura. Riaditeľka MŠ p. Gajdošíková pripomienkovala doplnenie v čl.1 písm. b) v adrese za slovo Riečna písmeno č. a v súlade s vnútorným poriadkom školy termíny úrady medzi 20 a 30 dňom predchádzajúceho mesiaca.
Hlasovanie za VZN č. 2/2010 o výške príspevku za pobyt dieťaťa v MŠ a o výške príspevku na čiastočnú úhradu nákladov a podmienky úhrady v školskej jedálni:
Bolo prijaté uznesení č. 79/2009
6.	Návrh VZN č. 3/2010 o poskytovaní sociálnych služieb, o spôsobe a výške úhrad za sociálne služby
Starosta informoval, že v zmysle nového zákona je nutná registrácia sociálnej služby a k tomu je potrebné prijať VZH. Ďalej informoval, že tento návrh VZN pripravila Ing. Veliká a na Obecnej rade bol pripomienkovaný a doporučený OZ na schválenie. Na obecnej rade bol pripomienkovaný a doporučený OZ na schválenie. Ing. Veliká informovala poslancov o povinnostiach obce pri zabezpečovaní sociálnej služby a ďalej vysvetlila povinnosti prenajímateľa sociálnej služby. Neskôr objasnila, že podľa skutočných nákladov činí suma za 1 hodinu opatrovateľskej služby 0,50 Eura. Ing. Predajnianská pripomenula túto sumu dopísať do návrhu VZN.
Hlasovanie za VZN č. 3/2010 o výške príspevku za pobyt dieťaťa v MŠ a o výške príspevku na čiastočnú úhradu nákladov a podmienky úhrady v školskej jedálni:
ZA - Mgr. Kamenská, Kocúr, Bc. Kuceková, Ing. Legíňová,Šulek, Ing. VelikáPROTI -	0ZDRŽAL SA -	Ing. Predajnianska
Bolo prijaté uznesení č. 80/2009
7.	Rokovací poriadok Obecnej rady v obci Vidiná
Starosta pripomenul, že podľa uznesenia č. 66/2009 zo dňa 10.09.2009, ktoré ukladalo pripraviť Rokovací poriadok Obecnej rady. Týmto návrhom sa zaoberala aj Obecná rada a doporučuje ho schváliť Obecnému zastupiteľstvu.
Hlasovanie za Rokovací poriadok Obecnej rady:
Bolo prijaté uznesení č. 81/2009
8.	Výkup pozemkov na futbalovom ihrisku
Starosta informoval prítomných o skutočnosti, že p. Macko po dlhom čase súhlasil s odpredajom parciel na futbalovom ihrisku, ale pod podmienkou odpredaja aj ostatných parciel, ktoré sa nenachádzajú na futbalovom ihrisku. V materiáloch, ktoré boli poslané poslancom je k dispozícii aj mapka.
Hlasovanie – Kúpa pozemkov na fubalovom ihrisku:
Bolo prijaté uznesení č. 82/2009
9.	Návrh rozpočtu na rok 2010 a výhľad na rok 2011 – 2012
Starosta oboznámil poslancov, že týmto návrhom sa zaoberala aj Obecná rada. Ing. Rubintová vysvetlila prítomným čo sa týka príjmovej časti najväčšiu položku v každoročnom rozpočte tvoria podielové dane. Nakoľko MF SR zatiaľ nezverejnilo výšku podielov jednotlivých obcí, uvedený príjem je len odhadovaný a v priebehu roka sa bude upresňovať. Pri výpočte výšky podielových daní sa vychádzalo predovšetkým z výsledkov rokovania ZMOS s predsedom vlády. O výsledkoch rokovania boli obce oboznámené listom zo ZMOSu, kde je predpokladaná výška príjmu z podielových daní na rok 2010 na 1 obyvateľa v sume 204,00 Eur. Čo sa týka výdavkovej časti rozpočtu, pri zostavovaní rozpočtu sa vychádzalo predovšetkým z uzatvorených zmlúv a schválených priorít, ktoré obecné zastupiteľstvo schválilo v decembri roku 2008. Výdavky, ktoré boli plánované v roku 2009 a neboli zrealizované boli prioritne presunuté na rok 2010 a následne boli zaradené priority boli stanovenej dôležitosti. Ing. Končošová sa opýtala na finančné operácie, či obec môže čerpať úver v takej výške, v akej je plánovaný. Odpovedala Ing. Rubintová – Dexia banka Slovensko, a.s. každoročne prehodnocuje prvý municipálny úver a stanovuje maximálnu výšku úveru. Ďalej Ing. Končošová navrhuje v budúcnosti zaradiť do rozpočtu aj projekt, na vybudovanie kompostoviska.
Hlasovanie – rozpočet obce Vidiná na rok 2010 a s výhľadom na roky 2011 – 2012
Bolo prijaté uznesení č. 83/2009
10.	Odmena hlavnému kontrolórovi za rok 2009
Starosta oboznámil poslancov s dobrým hospodárením obce, a preto vznikol priestor pre odmeny hlavnému kontrolórovi a aj poslancom. Upozornil poslancov, že hlavný kontrolór možnosť pridelenia odmeny najviac do výšky 30 % celoročného platu. Starosta navrhol odmenu vo výške 20 %. Nikto nemal pripomienky.
Hlasovanie – odmena hlavnému kontrolórovi
Bolo prijaté uznesení č. 84/2009
11.	Odmena poslancom za rok 2009
Starosta informoval, že je k dispozícii suma na mimoriadne odmeny vo výške 1700 Euro. Starosta navrhol, aby sa poslanci sami rozhodli, ako sa daná suma rozdelí. P. Kocúr zdôraznil, že poslaním poslancov je zúčastňovať sa na zasadnutiach Obecného zastupiteľstva. Ing. Veliká navrhla započítať tam aj činnosť komisií. Mgr. Kamenská oponovala, aby sa neurčovali odmeny na základe účasti, ale aby sa zohľadnila aj činnosť poslancov. P. Kocúr podal návrh, aby sa odmeny rozdelili podľa účasti na zasadnutiach Obecného zastupiteľstva a aby sa vyčlenila sumu pre redakčnú radu za podmienok ako pre iné komisie. Ing. Veliká pripomenula, že práca v Redakčnej rade nie je to isté ako práca poslanca.
Hlasovanie – odmeny poslancom za rok 2009
ZA - Kocúr, Bc. Kuceková, Ing. Legíňová, Ing. Predajnianska, Šulek, Ing. VelikáPROTI -	Mgr. KamenskáZDRŽAL SA -	0
Bolo prijaté uznesení č. 85/2009
12.	Odmena starostovi obce za rok 2009
Ing. Veliká, ktorá navrhla doplniť tento bod do programu, navrhuje hlasovať v prvom rade o tom, či starostovi obce pridelia odmenu a následne o jej výške. P. Kocúr podal druhý návrh, aby sa hlasovalo ako v minulom roku a to tajne prideliť výšku odmeny v percentách a najčastejšie sa opakujúca hodnota bude smerodajná. Výsledok hlasovania bol 4 hlasy 0 %, 1 hlas 20 %, 1 hlas 5% a 1 hlas 10 %. Ing. Končošová argumentovala, že tento pri tomto spôsobe môžu prevládať osobné antipatie a navrhovala v budúcnosti určiť na začiatku roka úlohy, ktoré sa na konci roka vyhodnotia. Pripomenula, že tento rok bolo 5 uznesení vo forme ukladá a všetky boli splnené. Ing. Veliká sa pripojila k názoru hlavného kontrolóra a zdôraznila, že to čo obecný úrad vykonal, tak za to je zodpovedný ako výkonný orgán starosta. Bc. Kuceková sa priklonila k názoru, aby starosta priebežne informoval o svojich aktivitách medzi zasadnutiami Obecného zastupiteľstva.
Bolo prijaté uznesení č. 86/2009
a)	Starosta informoval prítomných, že mesto Lučenec požiadalo SAD o zrušenie hromadnej dopravy od nového roku. Starosta požadoval 9 spojov nahradiť linkovými autobusmi, 5 autobusov ráno a 4 poobede. Všetky linkové musia stáť vo Vidinej od nového roku.
b)	Ing. Veliká mala pripomienky v fungovaniu Redakčnej rady. Nebola spokojná s určovaním termínov stretnutí, oboznámila poslancov aj s pripomienkami občanov. Ing. Veliká sa vzdala členstva v Redakčnej rade a uvoľnila miesto niekomu z Obecného úradu. Mgr. Kamenská argumentovala, že všetci mali čas si premyslieť články a pár dní pred stretnutím je oznámení termín. Bola na školení, obecné noviny robia zamestnanci. Pripomenula, že venuje tomu veľa času, ale nie je žiadna odmena. Články posiela dopredu. Ak bol problém, bolo ho treba riešiť na Redakčnej rade. Ing. Predajnianská pripomenula akcie, na ktorých sa spolupodieľala pri organizovaní aj obec a tieto články v novinách chýbali a názory občanov, podľa ktorých sú noviny katolícke. P. Kocúr mal tiež výhrady, ale nie voči osobe Mgr. Kamenskej, ale pripojil sa k názoru, že tieto noviny by mal viesť pracovník úradu, ktorý by sumarizoval články. Ďalej vyslovil názor, že ak boli články poslané p. Šnúrikovi a ich do novín nepripojil, je to neprípustné. Bc. Kuceková zdôraznila, že obecné noviny by mali byť o informovanosti občanov a druhý problém vidí v spolupráci s p. Šnúrikom, nakoľko Redakčná rada nevidí konečnú verziu novín. Starosta informoval poslancov, že bude apelovať na zamestnancov úradu, aby prispievali do novín článkami so svojho oboru. Ďalej informoval, že si pripraví vianočný príhovor a spolu s básničkou p. Tokára obecný úrad pripraví vianočný leták, ktorý bude distribuovaný občanom obce. Ďalej informoval poslancov o ponuka lacnejšieho tlačenia obecných novín. P. Kocúr navrhol spolu s vianočným letákom distribuovať aj harmonogram vývozov odpadu. Ďalej starosta pripomenul poslancom, že 19.12.2009 sa bude konať v našej obci akcia pod názvom „Posolstvo Vianoc“, na ktorú poslancov a občanov pozýva.
14.	Interpelácia poslancov
a)	Bc. Kuceková sa zaujímala, ako dopadlo rokovanie so starostami ohľadne spoločnej sociálnej pracovníčky a či už má obec sociálnu pracovníčku. Starosta predstavil návrh Vidinej, ale ostatní starostovia tento problém zatiaľ nepotrebujú riešiť a čo sa týka pracovníčky, je jedna, ktorá je garantom pripravovaného projektu registrácie sociálnej služby. Súčasné žiadosti pre sociálnu službu sú spracované pracovníčkami z mestského úradu na dohodu. Bc. Kuceková sa zaujímala, či musia mať opatrovateľky nejaké kurzy. Ing. Veliká informovala, že je nutné aby prešli školením.
a)	Ako prvý si zobral slovo Mgr. Kmeť, ktorý reagoval na pripomienky p. Ing. Predajnianskej, podľa ktorej sú obecné noviny katolícke. Zdôraznil, že svätenie jaskyne ešte neznamená, že sú noviny katolícke, ale že je to aj vizitka obce, ako sa stará o svoje okolie.
b)	Bc. Šupica pripomenul poslancom, že od budúceho roka bude potrebné posielať prezenčné listiny a zápisnice s rokovaní komisií vždy do konca toho mesiaca, kedy zasadali, nakoľko sa používa informačný systém evidencie písomností.
c)	Ing. Veliká navrhla zvolať po novom roku Redakčnú radu a niekedy na 18 januára.
d)	Ing. Končošová pripomenula pripraviť plán zasadnutí Obecného zastupiteľsva na budúci rok. Starosta zdôraznil, že do prvého zasadnutia Obecného zastupiteľstva v budúcom roku to bude pripravené.
Mgr. Kamenská prečítala návrh na uznesenie.
Po vyčerpaní všetkých bodov programu starosta poďakoval prítomným za účasť na rokovaní Obecného zastupiteľstva a ukončil zasadnutie.
Bc. Kuceková	podpísané dňa:.............................	podpis .................................
Rokovací poriadok Obecnej rady vo Vidinej.doc
VZN č. 1 2009 k miestnym daniam a miestnemu poplatku za komunálne odpady a drobné stavebné odpady.doc
Kúpa pozemkov pri futbalovom ihrisku.pdf
Návrh rozpočtu Obce Vidiná na rok 2010 a výhľad na roky 2011 a 2012.pdf
1 Rekapitulácia návrhu BR, KR a RFO na rok 2010 a výhľad na roky 2011 a 2012 (v Eur).pdf
2 Návrh rozpočtu príjmov na rok 2010 a výhľad na roky 2011 a 2012 podľa rozpočtovej klasifikácie (v Eur).pdf
3.1 Návrh rozpočtu výdavkov na rok 2010 podľa programov (v Eur).pdf
3.2 Výhľad výdavkov podľa programov na rok 2011 (v Eur).pdf
3.3 Výhľad výdavkov podľa programov na rok 2012 (v Eur).pdf
4 Návrh rozpočtu výdavkov na rok 2010 a výhľad na roky 2011 a 2012 podľa rozpočtovej klasifikácie (v EUR).pdf
Návrh VZN č. 2 2010 o výške príspevku za pobyt dieťaťa v materskej škole.doc
Plán kontrolnej činnosti na I. polrok 2010.doc
Všeobecne záväzné nariadenie Obce Vidiná č. 3 2010 o poskytovaní sociálnych služieb, o spôsobe a výške úhrad za sociálne služby.doc
informatívna správa z kontroly.MDI
Dnes je streda, 23.5.2018, 3:35:31

References: § 4
 § 5
 § 25
 § 26
 § 26
 čl. 3
 čl. 1
 čl.1